El servici de socorrisme realitza amb èxit un simulacre de salvament a la platja del Port de Sagunt
07 d’agost 2018

​ ![](/media/yccee1rp/92-2_cuerpo.jpg)

El servici de socorrisme i salvament marítim de l'Ajuntament de Sagunt ha realitzat amb èxit un simulacre de rescat a la platja del Port de Sagunt amb la finalitat de comprovar l'eficàcia dels protocols d'actuació. El simulacre, organitzat per la delegació de Platges de l’Ajuntament de Sagunt, s'ha efectuat entre l'espigó nord i la posta i ha complit amb els temps estipulats per a este tipus d'operació de rescat.

Al simulacre han assistit tant la regidora delegada de Platges, Mónica Caparrós com la delegada de Turisme, Natalia Antonino. Així mateix, el dispositiu que ha participat en este simulacre estava format per aproximadament 15 persones entre policies locals, servici de salvament i socorrisme, personal sanitari, així com el pilot i el tècnic del dron de salvament.

![](/media/4m5hnxcm/92-3_cuerpo.jpg)  
 

![](/media/23lpafdz/92-4_cuerpo.jpg) 

El simulacre ha consistit en el rescat de dos persones. Una de les quals es trobava inconscient i l'altra conscient però esgotada. Una vegada han sigut detectats des de la torre de control, ha sigut enviat el dron per realitzar la primera tasca de confirmació i llançar un jupetí salvavides. Una vegada rescatats per la moto aquàtica del servici de socorrisme i per l'embarcació de la Policia Local, per a la víctima més greu s'ha habilitat una zona de seguretat que ha permès que la moto aquàtica la traslladara fins a la vora on, entre altres mesures, se li han realitzat exercicis de reanimació cardiopulmonar i en l’ambulància ha sigut traslladada a l’hospital.

Hi ha que destacar que durant l'estiu es realitzen entre 2 i 4 exercicis de simulacre per millorar els temps de rescat.

![](/media/hnvkh4xm/92-1_cuerpo.jpg)  
_La regidora de Platges, Mónica Caparrós, i la regidora de Turisme, Natalia Antonino, en la posta de socorristes_  
 **![](/media/p5kd40tw/92-5_cuerpo.jpg)** 

*   [](http://www.facebook.com/sharer.php?u=https://aytosagunto.es/va/actualitat/el-servici-de-socorrisme-realitza-amb-exit-un-simulacre-de-salvament-a-la-platja-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-servici-de-socorrisme-realitza-amb-exit-un-simulacre-de-salvament-a-la-platja-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-servici-de-socorrisme-realitza-amb-exit-un-simulacre-de-salvament-a-la-platja-del-port-de-sagunt/ "Linked In")
*   [](mailto:?body=https://aytosagunto.es/va/actualitat/el-servici-de-socorrisme-realitza-amb-exit-un-simulacre-de-salvament-a-la-platja-del-port-de-sagunt/)